**A Színház- és Filmművészeti Egyetem Könyvtárának**

**Könyvtárhasználati és Szolgáltatási Szabályzata**

1. **Bevezető**

A Színház- és Filmművészeti Egyetem Könyvtára nyilvános könyvtár, ennek megfelelően rendelkezésére áll minden 18 éven felüli érdeklődőnek a könyvtárak működéséről szóló jogszabályban – az Ügyrendben -, leírt szolgáltatásokkal a Könyvtárhasználati és Szolgáltatási Szabályzatban rögzített módon.

A szolgáltatások az alábbi helyen és időpontokban vehetők igénybe szorgalmi és vizsgaidőszakban:

**1088 Budapest, Vas u. 2/C. II. emelet**

**hétfőtől – csütörtökig 9 – 18.00**

**péntek 9 – 14.30**

A júliusi és augusztusi nyitva tartás az egyetem vezetésével történt egyeztetés alapján történik. Megjelentetésre kerül a honlapon és a hirdetőkön.

A könyvtári szolgáltatások igénybevételének feltétele, hogy a felhasználó az adatait regisztráltassa.

1. **A könyvtárhasználat feltételei:**

Alábbi adatok szolgáltatása hitelt érdemlő dokumentumok alapján:

* + név
  + születési hely, idő
  + anyja neve
  + állandó lakhely
  + személyi igazolványszám

Az elérhetőség érdekében:

* + telefonszám
  + e-mail cím

A beiratkozáskor az olvasó BELÉPÉSI NYILATKOZATOT tölt ki, amelyben megismeri a könyvtárhasználati szabályzatban foglaltakat, a feltételek elfogadását aláírásával igazolja. A könyvtár használati szabályzatról írásos és szóbeli tájékoztatót ad a kölcsönző könyvtáros. A könyvtár az olvasó adatait nyilvántartásában őrzi, a személyi adatok védelméről az erre vonatkozó jogszabályok szerint gondoskodik. A személyi adatokban történt változásokat az olvasónak haladéktalanul be kell jelenteni a könyvtár felé.

A tagság igazolására a beiratkozott olvasó (hallgató és külső használó) OLVASÓJEGYET kap.

**Beiratkozási díjak.**

* + **saját oktató, hallgató, dolgozó: díjtalan**
  + **felnőtt: 3000 Ft/év**
  + **diák: 1500 Ft/év**
  + **70 év alatti nyugdíjas: 1500 Ft/év**
  + **70 feletti nyugdíjas, könyvtári-, levéltári-, múzeumi dolgozó: ingyenes**
  + **napi jegy egységesen: 400 Ft/nap (kölcsönzésre nem jogosít)**
  + **24 órás kölcsönző jegy egységesen 800 Ft**

Külső könyvtárhasználók a kölcsönzött dokumentumokért letéti díjat kötelesek elhelyezni a könyvtárban, amelynek összege a dokumentumok eszmei értéke. Ezen letét a visszavételnél visszaadásra kerül.

Az olvasójegy érvényessége:

* hallgatóknak egy tanév
* külsősöknek a beiratkozástól számított 1 év

Az esetleges visszaélések elkerülése érdekében az olvasójegy elvesztését azonnal be kell jelenteni. A bejelentés után a könyvtár az elveszett olvasójegy használatát letiltja.

Érvényességi időn belül elveszett olvasójegy pótlásáért pótdíjat kell fizetni.

**A pótlás díja: 100,- Ft**

Az olvasójegy személyre szól, másra át nem ruházható. Mindenki csak saját névre szóló, fényképpel ellátott olvasójeggyel kölcsönözhet, de a dokumentumok vissza-szolgáltatásának nem feltétele az olvasójegy felmutatása.

Az oktatók és hallgatók legkésőbb **a félév utolsó napjáig kötelesek** minden dokumentumot visszahozni. Ennek hiányában addig nem kölcsönözhetnek, amíg a könyvtár felé a tartozást nem rendezik.

A **végzős** hallgatók legkésőbb a **záróvizsga napjáig** kötelesek minden, a könyvtárnál fennálló tartozást rendezni. Ennek hiányában a könyvtártag állam-/szakmai vizsgára nem bocsátható.

1. **A könyvtár szolgáltatásai:**
2. **A könyvtári dokumentumok helyben használata:**

* Az olvasóterem és a katalógusok nyitvatartási időben a használók rendelkezésére állnak.

1. **Katalógusok**
   * **Cédulakatalógus 2007. december 31-vel lezárva**

* Könyvek: szerző, cím szerint, valamint szakkatalógus
* Kották: szerző, cím, műfaj szerint
* Videó filmek: cím, rendező, operatőr, műfaj szerint
* CD-ék: zeneszerző, cím szerint
  + **Online katalógus**
* Könyvek: minden mű, gyűjteményes munkák analitikusan is.
* Kották: közel 10000 mű
* Videó filmek: 900 darab kazetta
* CD-ék teljes állománya
* DVD-ék teljes állománya

1. **A könyvtár nem kölcsönözhető állományrészei**

* Szakdolgozatok és DLA dolgozatok
* Folyóiratok kurrens és archivált példányai
* Vizsgafilmek
* Vizsgaelőadások felvételei
* Ritka és egyedi értéket képviselő kották
* 1900 előtt megjelent könyvek és kották
* Intézménytörténeti kiadványok
* Dedikált dokumentumok
* Kézzel írt színművek

1. **Könyvtári dokumentumok kölcsönzése**

* **Oktatóknál egyszerre kinn levő dokumentumok:**
* 10 db könyv + 5 db kotta + 5 db egyéb

Indokolt esetben a könyvtárvezető engedélyével kották félévre kölcsönözhetők.

* **Saját hallgatóknál** **egyszerre kinn lévő dokumentumok:**

szorgalmi időszakban: 6 db könyv + 5 db kotta + 3 db egyéb

vizsgaidőszakban: 10 db könyv + 5 db kotta + 3 db egyéb

**Kölcsönzési határidő:**

* könyvekre : 4 hét /a lejárat előtt 1 alkalommal hosszabbítható/
* kottákra: 3-14 nap
* egyéb dokumentumokra: 6 nap
* **Külső használóknál egyszerre kinn levő dokumentumok:**

3 db könyv + 5 db kotta (letéti díj ellenében)

**Kölcsönzési határidő:**

* könyvekre: 2 hét (telefonon, e-mailben, személyesen hosszabbítható még 2 hétre)
* kottákra: 3-14 nap

**Késedelmi díj mindenkinek (oktató, hallgató, dolgozó és külsős) egységesen:**

**naptári naponta 30,- Ft/könyv, kotta**

**100,- Ft/ CD, DVD**

A könyvtár a lejáratot követő első munkanapon e-mailban küld tájékoztatót a kölcsönzési határidő lejártáról. Amennyiben erre a felhívásra sem kerül vissza a dokumentum, a könyvtár két hét múlva újabb felszólítót küld ajánlott levél formában. A késedelmes kölcsönző köteles a postaköltséget is megtéríteni.

* **A 24 órás kölcsönzésnél a késedelmi díj 100 Ft /dokumentum/naptári nap.**

1. **Fekete fehér fénymásolás, nyomtatás:**

Saját hallgatóknak, oktatóknak és dolgozóknak:

egyoldalas:

* A/4-es méret 15 Ft/oldal
* A/3-as méret 30 Ft/oldal

kétoldalas:

* A/4-es méret 20 Ft/oldal
* A/3-as méret 35 Ft/oldal

Külsős használóknak:

egyoldalas:

* A/4-es méret 20 Ft/oldal
* A/3-as méret 40 Ft/oldal

kétoldalas:

* A/4-es méret 30 Ft/oldal
* A/3-as méret 50 Ft/oldal

1. **Színes fénymásolás, nyomtatás**

Saját hallgatóknak, oktatóknak és dolgozóknak:

* A/5-ös méret 75 Ft/oldal
* A/4-es méret 100 Ft/oldal
* A/3-as méret 200 Ft/oldal

Külsős használóknak:

* A/5-ös méret 150 Ft/oldal
* A/4-es méret 200 Ft/oldal
* A/3-as méret 400 Ft/oldal

1. **Spirálozás egységesen: 250 Ft/db**
2. **Szkennelés egységesen: A/4-es méret 20 Ft/oldal**

**A/3-as méret 30 Ft/oldal**

1. **Internet használat:**

* saját hallgatóknak, oktatóknak és dolgozóknak ingyenes,
* külső használóknak 400 Ft-os napijeggyel

1. **Könyvtárközi kölcsönzés:**

* oktatóknak, hallgatóknak és dolgozóknak ingyenes

1. **Videó- és DVD filmek megtekintése** helyben biztosított hallgatók és kutatók részére. Oktatók tanórára, hallgatók órai felkészülésre kölcsönözhetik.
2. **Eljárás dokumentum elvesztés esetén**

A dokumentum értékének megállapítása aktuális forgalmi ár szerint, egyedi elbírálás alapján történik.

A mű teljesen azonos, könyvtári használatra alkalmas példánnyal is pótolható.

1. **A Könyvtárhasználók kötelezettségei:**

* A könyvtár helységeit, berendezéseit, eszközeit és dokumentumait mindenki köteles rendeltetésszerűen használni, az adott kárt megtéríteni.
* Az olvasók kényelme érdekében a mobiltelefonok, zajt keltő eszközök használata nem megengedett.
* A könyvtárban étkezni és dohányozni tilos.
* Értéktárgyakért felelősséget nem vállalunk, személyi iratokat, pénzt, mobiltelefont mindenki behozhatja a könyvtárba.
* A könyvtár használatát sértő magatartás a könyvtár látogatás és tagság felfüggesztésével, esetleges végleges kizárásával jár.

A könyvtár használata során felmerülő észrevételek, panaszok, javaslatok a könyvtárvezető felé jelezhetők.